Ennek a nemzetnek el kell köteleznie magát amellett,
hogy még az évtized vége előtt embert juttat a Holdra,
és onnan biztonságban vissza is hozza.
Nem lehet kellően túlbecsülni azt a hatalmas előnyt,
amire a Szovjetunió az ötvenes években tett szert azzal, hogy első volt az űrben.
Presztízsértékű esemény volt a rendszerüknek,
és alátámasztotta azon kijelentésüket,
hogy fejlődő társadalomban élnek,
a hanyatlóban levő amerikaival szemben.
Nagyszerű rendszerünket annak alapján ítélik majd meg,
hogyan teljesítünk az űrben...
és ezen keresztül a Földön.
Abban mindkét politikai pártunk egyetért, hogy az USA-nak kell elsőnek lennie.
Egyértelmű, hogy ha elbukunk, megszégyenülünk, úgy itthon,
mint az egész világon.
PARRAS DE LA FUENTE, MEXIKÓ 1969. JÚNIUS 26.
Aleida, kicsim, anyád hív!
Egyelőre nem tudunk többet arról,
mikor száll le az űrhajó a Holdon,
de valószínűleg már csak percek kérdése.
A legutóbbi hivatalos jelentés alapján
a leszállóegység a felszín felé halad...
Mama.
Meddig kell még ezt nézni?
Csak duma, duma, duma.
Aleida! Ez különleges esemény!
Életed végéig emlékezni fogsz rá.
Hiszen ez a jövő kezdete.
És részese lehetsz.
Talán a Holdra is elmész egy nap.
Le kellene feküdnöd. Az orvos szerint pihen...
Ne törődj az orvossal!
Ezt látnom kell.
És neki is.
Hogy emlékezzen.
...az űrhajó leszállt.
Megerősíti ezt nekem valaki?
Igen.
Hölgyeim és uraim, leszálltak a Holdra.
A Holdról érkező rádiós és televíziós jelek
két másodperc alatt érnek el hozzánk.
Azaz a kép, amit, ha minden jól alakul, látni fognak,
tulajdonképpen élőnek is nevezhető.
Bizony.
Élőben a Holdról.
Úgy tudjuk, II. Erzsébet angol királynőt felébresztették,
amikor befutottak az első jelentések.
Tokióban Hirohito császár...
Lent vannak? A rádió szerint nem egyértelmű...
Igen, leszálltak.
Csak még nincs kép róla.
A Vatikánban VI. Pál pápa...
Életem egyik legsokkolóbb pillanata, az biztos.
Ha ez nem rázza fel a dolgokat az országban, akkor semmi.
A világ ma megváltozik.
1-ES ÚT
EMBERREL VÉGZETT ŰRREPÜLÉSEK KÖZPONTJA 30-AS ÉPÜLET
...igazából csak találgatás.
A szakértők a teljes nézettséget
félmilliárdra teszik.
Nem álmodom?
Úgy hallom, megvan a kép.
Igaz ez? Van képünk?
Sid, be tudsz kapcsolni...
ÉLŐBEN A HOLDRÓL
Megvan.
Hölgyeim és uraim, ez a jel a Holdról érkezik élőben.
Nem teljesen egyértelmű, mit is látunk.
Már látom, ott van.
Elképesztő.
Egyszerűen hihetetlen.
Az egész ország sokkban van.
Az egész világ döbbenten figyeli a történéseket.
Ami nem is olyan régen még fantazmagóriának tűnt,
a szemünk előtt válik valósággá.
Ha minden igaz, a holdkomp lábát látjuk.
A képernyő alját figyeljék, az ott egy létra.
Még nem tudni, mikor mászik le rajta valaki...
Egy pillanat, úgy látom, jön valaki.
Látok valamit.
Igen, megvan, látom.
Istenem! Húha!
Hisznek a szemüknek?
Évezredeken át csak bámultuk a Holdat,
hölgyeim és uraim, és közben erről a pillanatról álmodoztunk.
Ember lép a Holdra.
Természetesen nem tudom, mit mond,
de mindjárt megkapjuk a Holdon elhangzott
első szavak fordítását.
Már meg is van.
Alekszej Leonov kozmonauta,
az első ember a Holdon,
a következőket mondta:
"Ezt a lépést a hazámért, a népemért teszem,
és a marxista-leninista rendszer dicsőségére.
Tudván, hogy ez csak egy kis lépés
egy olyan úton, ami majd egyszer a csillagok közé vezet.
Nem is tudom, mit mondjak.
Lehet, erre nincsenek is szavak.
Inkább hagyom,
hadd dolgozzák fel ezt a történelmi pillanatot,
és gondolják át, mit jelent az országunknak...
és az egész világnak.
VÖRÖS HOLD
Hogy a pokolba?
Azok a barmok a NASA-nál úgy tesznek, mintha ők lennének nyeregben,
de üres kapura kirúgják a labdát a stadionból!
A cél előtt öt centivel!
Igen, uram, nagyon úgy tűnik.
A FEHÉR HÁZ KABINETFŐNÖKE
A CIA az elmúlt egy évben bejövő összes infót átvizsgálja,
hogy kiderüljön, ők néztek-e el valamit a szovjetekről...
A rohadt holdraszállást nézték el!
Az egész meccsről lemaradtak!
Tudja, mit fog mondani a sajtó, ugye?
A The New York Times azt írja majd,
Kennedy indította el a versenyt a Holdra,
Johnson vette át a stafétát,
Nixon meg a célban esett hasra.
Ez lesz a narratíva.
Szépen a nyakamba akarják majd varrni,
de nem fog menni.
Nem bizony!
Ezt most megmondom.
Nixonéba ugyan nem!
VÖRÖS HOLD
LEONOV SZOVJET KOZMONAUTA AZ ELSŐ EMBER A HOLDON
Gyerünk, Shane, mintha élnél! Mindjárt itt a busz!
- Utolsó nap a suliban? - Majd jövő héten.
Ezt már fél lábon is kibírod.
Igen, tudom.
Hogy mondtad?
- Igen, tudom, uram. - Ez a beszéd!
Hagyniuk kellett volna leszállni.
Akkor mi lettünk volna az elsők.
Nem az volt a feladatom, kishaver.
Itt az ebéded.
- Gyerünk! - Köszönöm!
Érezd jól magad a suliban!
- Oké. Szia, apa! - Szia!
Szeretlek, kicsim! Érezd jól magad!
- Köszönöm! - Oké.
Ez szerinted mennyiben érinti a programot?
Gőzöm sincs. Deke összehívott egy teljes stábértekezletet.
Akkor majd kiderül.
Remélem, az Apollo 15 nem kerül ki a programból.
Igen...
én is.
Rakjam el, vagy dobjam ki?
Dobd ki!
Oké.
Inkább tedd el!
- Jó reggelt, Poppy! - 'Reggelt!
- Jó reggelt, uram! - 'Reggelt!
Egyelőre úgy van, hogy az Apollo 11 két és fél hét múlva indul.
Neil, Buzz, Mike és a tartalékaik tovább folytatják a felkészülést.
Hogy utána mi lesz, arról a főnökség hallgat.
Így az Apollo 12-től 20-ig legénységei is terv szerint folytatják...
kivéve ma.
Ott voltam a Cape-en a többi Mercury űrhajóssal,
amikor Jim Webb elmondta, hogy a ruszkik embert juttattak az űrbe.
Webb azt akarta, vágjunk jó pofát a sajtó előtt.
Így is volt, de csak egy kis idő elteltével.
Először idegesek akartunk lenni.
És azok is voltunk.
Gus alig bírt megszólalni. És Al...
Örülhetünk, hogy Al Shepard nincs ma itt.
Mert ő sík ideg volt. Még Glenn is.
Hiszik, vagy sem, uraim,
Scott Glenn bazdmegelt.
Szóval, mielőtt folytatjuk, először dühöngjünk egy sort!
A mai értékelések elmaradnak.
Mindenki menjen el hétvégére valahová! Vagy rúgjon be,
rúgja fel a kutyát, csikorgassa a fogát, vagy üvöltsön!
Amit a legjobbnak gondol.
De hétfő reggeltől...
ismét meló következik.
Ennyi volt mára.
Átugrunk az Outpostba?
Az utolsó fizet!
EMBERREL VÉGZETT ŰRREPÜLÉSEK KÖZPONTJA
Akitől távozott az egykori szerelem
Nekem most mennem kell
Megnyugvásért messze el
Talán
VÖRÖS HOLD
Tovább keresem, de nem nagy sikerrel
De valami itt belül egyre hergel
Minden elveszett, az újrakezdés oda rég
Ennyi maradt nekünk, a szomorú vég
Mi lesz most a megtört szívvel
Pam!
Akitől távozott az egykori szerelem
Nekem most mennem kell
Megnyugvásért messze el
Oké, rendben!
- Pam! - Oké!
Gyere ide, Pam!
Hadd szóljon!
- Dobd el! - Ne!
- Még egy kör? - Persze!
Az elnök válaszokat akar, ráadásul sürgősen.
A NASA-nál semmit nem hallottunk a szovjet holdraszállás tervéről.
A CIA-től kapott tájékoztatás pontatlan és hibás volt.
Egy pillanat!
Ezt a balhét mi nem visszük el.
Jelentettük, hogy a szovjetek fellőttek két N-1-es rakétát.
Egyet januárban, egyet múlt héten.
Mindkettő szerepelt a jelentésekben.
Azt mondták, legénység nélküli tesztek.
Azt mondtuk, 95%-ban biztos, hogy a januárin nem volt legénység.
A második esetében 80%-os bizonyosságot mondtunk.
Csak 80%-ot?
Az elnöknek meg kellene értenie,
hogy a technológiánk sokkal fejlettebb, mint a szovjeteké.
Az N-1 egy durva, egyszerű jármű
a Saturn V-höz képest.
Az elnököt most csak az érdekli,
hogy minél hamarabb amerikaiak sétáljanak a Holdon.
Előrébb tudják hozni az Apollo 11-et?
A rakétán nem fog múlni,
de a Hold nem lesz a megfelelő fázisban.
A Hold fázisa? Ugyan már!
Igaza van.
Ha az nem megfelelő,
nem lesz elég fény a felszínen.
Sötétben nem tudunk leszállni.
Bassza meg!
A programunk minden tekintetben stabilabb, sokrétűbb.
Nemcsak utolérjük a szovjeteket, de le is hagyjuk őket.
A NASA kész a Holdon túlra is kiterjeszteni űrprogramját.
Az emberiség útja a kozmoszba még csak most kezdődött el.
Igen?
Deke, egy hónapja elküldték a Apollo 10-et a Holdhoz,
ahogy ön fogalmazott, a holdraszállás főpróbájaként.
Ed Baldwin és Gordo Stevens a holdkomppal
nyolc mérföldre meg is közelítette a felszínt.
Ha már olyan közel jártak,
miért nem szálltak le?
Ha így történik, egy hónappal megelőzhettük volna az oroszokat.
A küldetés feladata más volt.
Az Apollo 10 a leszálláshoz szükséges berendezéseket és eljárásokat tesztelte.
Maradéktalan sikerrel.
De le is szállhattak volna, nem?
Ők lettek volna az elsők.
Egy amerikai, Edward Baldwin, lett volna az első ember a Holdon.
Nem, ez nem igaz.
Nem volt elég üzemanyagunk hozzá.
A holdkomp pedig túl nehéz volt a leszálláshoz.
Soha eszünkbe sem jutott.
Igen?
Hogy vagyunk?
Jó, hogy látlak, George!
- Hogy van? - Üdv!
Mizu, srácok?
Semmi? Egy szó hozzáfűznivaló sincs?
No komment.
- Zéró? - Bizony.
- Ez... - Mit kéne hozzáfűzni?
Nekem sem jut eszembe semmi.
Oké, a következő kört én állom.
Mizu, nagyember?
- Hogy s mint? - Jól, haver.
Örülök, hogy látlak!
- Szar helyzet. - Szar, mi?
Ezt hallom itt mindenkitől.
Van valamid?
Az neked nem kell.
Mi a helyzet magukkal?
Mi jár az Apollo 10-legénység fejében ezen a rémes napon?
Semmi. Csak kieresztjük a gőzt.
Ugyan már! Olyan közel voltak!
Nyolc mérföldre a felszíntől.
Kézzel is fellapátolhattam volna a holdport.
És erre a NASA hazahozza.
Ez csak fáj, nem?
Mindegy.
A küldetésünk a főpróba volt.
Egy próbafutam.
Eltékozolt lehetőség?
Ezt nem mondanám.
Azt mondaná, hogy volt lehetőségük a leszállásra? Karnyújtásnyira voltak.
Nem ez volt a feladat.
Ezt értem, de most visszagondolva, nem annak kellett volna lennie?
Tudva azt, amit most tudunk,
nem az lett volna a legokosabb, ha az Apollo 10 leszáll?
Nem azon múlik, mi okos.
Ja.
Gondolom, nem. A NASA tele van rém okos emberekkel.
Meg aztán akadémikus kérdés ez,
hiszen nem volt elegendő az üzemanyag, és a holdkomp eleve túl nehéz volt.
Faszt!
Snoopy nehezebb volt, mint a Sas.
És kicsivel kevesebb üzemanyagunk volt.
Ami annyit jelent, hogy kisebb ráhagyással kellett volna számolni.
Már ha tényleg leszállunk.
- Így van, Ed? - Tényszerűen.
Megyek hugyozni.
Ed, mondja,
ha megvolt a megfelelő felszerelésük,
és a lehetőségük is,
és ugye a NASA tele van nagyon okos emberekkel,
akkor magyarázza már el nekem...
miért nem voltak elég tökösek ahhoz, hogy engedjék leszállni?
Magának aztán van bőr a képén!
Csak kérdezem.
A NASA arról híres, hogy a korlátokat feszegeti.
Le akarok nyúlni,
és összesöpörni egy maroknyi holdport.
Ma már nem olyan a NASA.
Ugyan már! Eleget vagyok maguk körül.
Állandóan a határokat feszegetik.
Ereszkedési szakaszt megszakítani!
SZAKASZ MEGSZAKÍTÁSA
Három, kettő... egy...
Régebben így is volt.
Régebben olyanok voltunk.
A Mercury és Gemini küldetéseknél
a bőrünket vittük vásárra minden kilövésnél.
De ennek már vége.
Igaza van. A NASA már nem elég tökös.
A tűz óta nem az.
Az Apollo 1 óta.
Imádtam azokat a fickókat.
Gust, Rogert és Edet...
Mindennap eszembe jutnak. Mindenkinek.
Jó emberek voltak.
És ez a lényeg. Jó emberek halnak meg kísérleti gépekben,
de ettől még nem változtatunk a tesztrepüléseken.
Felmegyünk, és feszegetjük a korlátainkat minden egyes nap,
és talán,
talán pont a mai az a nap, amikor nem térsz haza.
Ezt mindegyikőnk tudja. Ebben élünk.
De felmegyünk, és vállaljuk a kockázatot.
De a NASA-nál már nem kockáztatunk semmit.
És ezért vesztettük el a versenyt a Holdért.
Kösz, Ed!
PARRAS DE LA FUENTE, MEXIKÓ
Aleida!
Ideje mennünk!
NEMZETI REPÜLÉSI ÉS ŰRHAJÓZÁSI HIVATAL
EMBERREL VÉGZETT ŰRREPÜLÉSEK KÖZPONTJA
Houston, itt a Sas. Programriasztásunk van.
12-02-es.
Vettem. 12-02.
Várjanak, Sas, megnézzük.
Addig is, forgassák el az antennát mínusz kilenccel, majd plusz 18-cal.
Vettem, mínusz kilenc, plusz 18.
GUIDO, mi van a risztással?
Nézzük, Repülésirányítás. Mindjárt jelzünk.
GUIDO, itt Margo. Tudom, mi riaszt be.
Semmi gáz, ettől még leszállhatnak.
Margo, ez nem a te asztalod, hanem a GUIDO-é.
Ismerem a kódot.
A 12-02 az AGC-től jön, azt jelzi, hogy túlcsordulás van, vektor nincs.
A számítógép újraindítja magát, de nem kell foglalkozni vele.
Houston, kéne valami mondás a 12-02-re.
- GUIDO! - Még nincs meg, Repülésirányítás!
Oké, lefújom.
Leszállást megszakítani!
Sas, itt Houston, szakítsák meg a leszállást!
A maga hibája.
Miért? Mert nem az én asztalom?
Mert habozott.
Leellenőriztem a válaszomat.
Tudta a választ,
habozott, a leszállást félbeszakították.
Mindig azt mondta, hogy tisztelni kell a parancsnoki láncot.
- Így is van. - Nos, ebben a helyzetben
úgy éreztem, a láncolat...
Ne érezzen semmit! Itt arra semmi szükség.
Vagy igen, vagy nem. Ez tudomány.
A tények számítanak.
A tények magát igazolták, de megfélemlítve érzi magát.
Igen?
- Nos? - Igen!
Nos, ez nagy baj.
Repülésirányító akar lenni?
Repülésdinamikai tiszt egy küldetésen?
Akkor csak azt tegye, ami előrébb lendíti a munkát!
Érthető?
Igen, Herr Doktor.
Helyes.
Mondja meg az apjának, hogy küldök valamit a születésnapjára!
De csak utána kapja meg.
Úgy lesz.
"Olyan közel voltunk,
hogy szinte felmarkolhattam volna a holdport.
Csak egy kis bátorság kellett volna hozzá.
De a NASA-nál a bátorság már ismeretlen fogalom.
Ezért szálltak le az oroszok először a Holdra."
Nagy szarban vagy, barátom!
Meddig ér?
A szemöldöködig.
Von Braun át akar rakni az applikációs csapatba.
Azonnali hatállyal.
Leveszel az Apollo 15-ről?
Te vetted le magadat.
Von Braun a programból is ki akart rúgni,
de nem engedtem neki.
Apollo applikációk.
Az Szibéria, csak asztal mögött.
Nem mondtam semmi olyat a cikkben,
amiről mi ketten ne beszéltünk volna!
- Jézusom! - A tűz óta beszariak lettünk.
Inkább előre kéne tekingetni, ahelyett, hogy minden szaros kis...
Húzd már ki a fejed a seggedből!
Nézz körül!
Az Apollo 15 miatt sír a szád? Mondok én neked valamit.
Lehet, Apollo 12 sem lesz, nemhogy 15!
Mi a fenéről beszélsz?
Az ország kollektív sokkot kapott, Ed!
Olyat, mint Pearl Harbor után!
Mindenki azt hitte, hogy mi leszünk az elsők.
Erre az oroszok az utolsó pillanatban kiéneklik a szánkból.
Kongresszusi meghallgatást emlegetnek,
az elnök bűnbakot keres,
te meg fogod és tálcán szolgálod fel
az egész ügynökséget az akasztáshoz.
Tényleg készek törölni a 11 utáni repüléseket?
Általában ez történik, ha vége a versenynek.
A győztes begyűjti a díjat,
a vesztes hazamegy.
Edward Kennedy szenátor bejelentette,
hogy lemondja a Chappaquiddick-szigetre tervezett hétvégi programját,
és Washingtonban egyeztet majd kongresszusi vezetőkkel arról,
kell-e meghallgatásokat tartani
a holdverseny elvesztésének okait illetően.
Tudja, mit művel Teddy, igaz?
Az a lófaszjóska a meghallgatások örve alatt
az elnökségemet fogja bemószerolni.
Igen...
Hogy mennyivel bátrabb volt a NASA a testvére elnöksége alatt...
És hogy Nixon alatt elkényelmesedtek...
Aha.
Ez kvázi a kampánya nyitánya,
majd figyelje csak meg! "Kennedyt elnöknek '72-ben!"
Isten irgalmazzon nekünk!
Akkor kezdek összepakolni.
Ugye?
Ha a NASA-nál nem repülhetsz, akkor irány vissza a haditengerészethez.
Még nem tudom, mi lesz.
Beülsz egy íróasztal mögé?
- Frászt! - Erről beszélek.
Azaz irány a haditengerészet, azaz költözünk, azaz pakolok.
A kérdés csak az, merre megyünk?
Mit tudom én, kérd magad Pax Riverbe!
Maryland nem rossz.
Texasnál tuti jobb.
Shane is megszereti majd.
Nem hiszem, hogy van egy üres tesztpilótahelyük,
ami csak arra vár, hogy beleüljek.
Oké, de ha így van,
akkor hordozóra kéred magad, nem?
És kapsz szépen egy repülőszázadot.
Ami, a múltadból kiindulva,
a hetedik flottát jelenti majd,
azaz irány Pearl.
A szolgálati lakások nem a legjobbak,
de legalább Oahun van az ember.
Nem mintha te sokat látsz majd belőle,
hiszen valahol Vietnám felé félúton fogsz járőrözni a századoddal,
aztán bevetésekre mész Vietnámba.
Ez a munkám, Karen.
Ennél feleslegesebbet nem is mondhattál volna.
Nem tudtam, hogy ez lesz belőle.
Nem? Mert te csak kimondtad, ami a szívedet nyomta
egy másik pasinak egy kocsmában?
- Valahogy úgy. - Egy újságírónak!
Azt hittem, van valami ökölszabály
a pilóták között arról, hogy nem beszéltek az érzéseitekről.
Például arról, milyen érzés, hogy nem szállhattál le a Holdon,
vagy mit tudom én, az egész űrprogrammal kapcsolatban.
Az ilyenekről nem beszéltek, ugye?
Ezt mondtad! Sem a haverjaiddal,
sem a családoddal, sem a feleségeddel!
- Ennek semmi köze... - Ki gondolta volna?
Ki gondolta volna, hogy pár feles egy kocsmában elég ahhoz,
hogy megnyílj?
Úgy látszik, nekem is innom kéne a srácokkal,
hátha így én is megtudom, mit érez a férjem a munkájával kapcsolatban!
De akár el is olvashatom az újságban, mint mindenki más!
Ugye?
A nyakad?
Ja. Rohadt kicsi a kanapé.
Nekem így jó.
Miért?
Mert így nincs más választás.
14 NAP A KILÖVÉSIG
Mi a tökömet néztek?
Nem láttatok még az Apollo applikációkhoz lefokozott pilótát?
Nézzétek,
tudom, hogy volt egy igazi ostoba barom,
aki a sajtóban jártatta a száját, és befeketítette az ügynökséget.
De azt is tudom,
hogy az Apollo 11 legénysége tesz arról, hogy ezt mindenki elfelejtse.
Mert Neil, Buzz és Mike
olyan fickók, akik nem kapitulálnak, ha nem mennek simán a dolgok.
Ők olyanok, hogy ha el is botlanak...
azonnal felállnak, és mennek tovább.
És én nagyon szeretnék segíteni nektek.
Bármiben, amiben kéritek.
Szibériából szeretettel:
az S-IVB újraszámolt üzemanyag- és hasznos teher számai.
Szerintem a szibériaiak...
oda ülhetnek le.
Két hét, uraim.
Ez az utolsó értekezletünk, mielőtt a 11 legénysége elindulna Cape-re,
úgyhogy kérem a végső ellenőrző listát.
Mikor telefonál?
Nem tudom.
Ziegler szerint az elnök a Holdon akarja hívni őket,
de hagynak kiskaput.
Újabb alkalom technológiai előnyünk fitogtatására.
Az orosz hang rémes volt.
Mi meg telefonon hívunk fel valakit, aki a Holdon sétál. Elképesztő.
Mondtam nekik. Tudja, hogy reagált Ziegler?
"Az elnök általában nem hívja fel az ezüstérmest."
Megvan!
Nem volt egyszerű, de megvan.
Örülök, hogy eszünkbe jutott.
ITT VETETTE MEG A FÖLDI EMBER ELŐSZÖR A LÁBÁT A HOLDON.
BÉKÉVEL ÉRKEZTÜNK, AZ EGÉSZ EMBERISÉG NEVÉBEN.
Amúgy is csak plusz súly volt.
Pilóták...
A majmoknál kellett volna maradnunk.
Közel egy hónap telt el azóta,
hogy egy szovjet kozmonauta történelmi holdraszállásával
sokkolta az egész világot.
Az Apollo 11 legénysége ezalatt folytatta a felkészülést
az ő holdraszállásukhoz.
Míg a Nixon-kormány nyilvánosan nem kötelezte el magát
további küldetések mellett,
több fehér házi forrás is azt állítja,
hogy amennyiben az Apollo 11 kudarcot vall,
az egész űrprogramot megszüntetik.
Itt az Apollo Saturn irányítóközpont.
A legénység beszállt az űrkabinba, a zsilipet bezárták.
Minden a terveknek megfelelően halad.
Nemsokára, T mínusz két óránál tervezett leállás következik
a visszaszámlálásban.
A KILÖVÉS NAPJA
Leállás következik, öt, négy,
három, kettő, egy.
Leálltunk.
A visszaszámlálást T mínusz két óránál állították meg.
Gene Kranz repülésirányító utolsó eligazítását...
Jim, hozd be a másik legénységet, és zárjátok be az ajtót!
- Állítsátok le a képet és a hangot! - Vettem.
Pár héttel ezelőttig azt hittem, tudom, miről szól ez a nap.
Azt hittem, arról, hogy ki lesz az első.
Úgy néz ki, a tét ennél jóval nagyobb.
Ez a nap az ország jövőjéről szól.
A világ jövőjéről.
Mert ha ma elbukunk,
az USA elfordul az űr felfedezésétől,
és hátat fordít a jövőnek.
És beleragadunk a háborúba, a szegénységbe és gyűlölködésbe.
És a jövő?
Azt a Szovjetunió jelenti majd.
Ők hódítják majd meg a világűrt az emberiségnek.
Ezen most mindenki gondolkodjon el egy kicsit!
Hogy mit is jelent a jövőre nézve
a marxista-leninista társadalmi berendezkedés.
De ha sikerrel járunk,
ha az Apollo 11 elér a Holdra,
akkor továbbmegyünk.
Versenyben maradunk.
A jövő a mienk lesz, csak küzdeni kell érte. És nyerni.
Ha ma embert juttatunk a Holdra,
garantálom, hogy nem állunk meg ott.
Megyünk tovább. A Marsra. A Szaturnuszra.
Az aszteroidákra. A csillagok közé. A mélyűrbe.
A világegyetembe.
És ott majd megkapjuk a válaszokat a nagy kérdésekre.
Egyedül vagyunk? Van élet odakint?
Büszke vagyok arra, hogy a csapat tagja lehetek.
Tudom, hogy sikeresek leszünk ma,
és két amerikait juttatunk el a Holdra.
Mert ebben a helyiségben, ennél az ügynökségnél,
ebben az országban...
a bukás nem alternatíva.
Kennedy irányítás, folytathatjuk.
Vettem, Houston. Folytatjuk a visszaszámlálást.
AMERIKAI - MEXIKÓI HATÁR 1969. JÚLIUS 20.
Közel négynapos repülés után
a Sas nevű amerikai űrhajó a Hold felszíne felé tart.
Az űrhajó, melynek fedélzetén Neil Armstrong és Buzz Aldrin utaznak,
már a saját hajtóművét használja.
A leszállási manővert egy óra múlva kezdik meg.
Elmondaná a nézőknek, mi történik a leszállás során
a Sas holdkompjában?
NASA ASZTRONAUTA - APOLLO 10
A leválasztás után a LEM piruettet végez,
majd a két jármű eltávolodik egymástól...
Ne nagyon rendetlenkedjetek, jó?
Rendesen viselkedni!
Szia, Shane! Gyere, ülj, ide!
- Szia, gyere be! - Köszi!
- Eltegyem a táskádat? - Majd én.
...egy rövid gyújtás, ami a felszín felé küldi őket.
...megkísérlik ezt a veszélyes leszállást.
Egészségünkre!
Snoopyra, és a kihagyott lehetőségre!
Gondoltál már arra, mit mondtál volna, ha te vagy az első?
- Hogy mondod? - Ha te lettél volna az első.
Gondolom, frappánsabbat,
mint azt, hogy "a kibaszott marxizmus-leninizmus nevében jöttem".
Soha nem gondoltam rá.
Ugyan már! Soha?
Egyszer sem.
Én nagyon sokat.
Nem mondod!
Mit mondtál volna, Gordo?
- Kösz, Pam. - Szívesen, Ed.
Először egy klasszikus idézetet akartam.
Arisztotelész, Plutarkhosz, Voltaire.
Dean Martin.
De aztán arra gondoltam, a jelenről kellene szólnia.
Az egész világ forrong. Mintha szét akarna robbanni.
Háborúk, halál, gyűlölet.
Chicago tavaly.
Az nagyon durva volt.
Soha nem láttam még olyat.
Imádom azt a várost. Oda jártam iskolába. Rengeteg barátom volt.
Úgy látni azokat az utcákat,
ahol gyerekkoromban járkáltam...
A rendőröket, ahogy verik a kölyköket...
Emlékszel?
A fejüket verték a gumibottal.
Vér mindenütt, és...
Soha nem láttam még ilyet.
A gyűlöletet a szemükben.
Meg akarták ölni őket. Összezúzni.
Mintha bogarak lennének.
És eszembe jutott, hogy: "Mi van,
ha az, hogy embert juttattunk a Holdra...
az arra készteti az embereket, hogy felnézzenek,
és túllépjenek a gyűlöleten? Hogy valami nagyobbat lássanak.
Nagyobbat...
Reményt."
Mit mondtál volna, Gordo?
Mondd, mit?
Azt mondtam volna...
"Gordo Stevens vagyok, végre ideértem.
Erre fogok rejszolni éjjel."
Mekkora pöcs vagy te, baszki!
Igazi barom.
De tökre bevettem.
Sas, Columbia, itt Houston.
Minden rendszer nominális. Jöhet a rádiócsend.
Tíz másodperc, és elveszítjük a jelet.
Vettem.
Vettem, Houston, a túloldalon találkozunk.
Az Apollo 11 rádiócsendes zónában. Még 48 percig.
Most menjen mindenki mosdóba!
Elég felkavaró, de ettől még jó film.
Nem tudod kiverni a fejedből.
Jon Voight lenyűgöző.
Gordónak mi volt a véleménye?
Ő pornót várt, így ideges lett.
Hát persze.
Marge! De jó, hogy látlak!
Nocsak, ki van itt!
A királynő is tiszteletét teszi.
- Nem azt mondtad, hogy nem jön? - Azt hittem.
Ha tudom, hogy Deke neje is itt lesz,
a komornyikkal elővetetem az ezüstvillákat.
- Helló, Karen! - Szia!
- Tracy. - Marge.
Ráérsz egy picit?
Persze.
Remek. Bocsáss meg!
- Szalvéta. - Kösz.
Huzamosabb időre szűk benne a hely három felnőttnek.
- Üljünk le? - Persze.
Nos, mindenki úgy véli, hogy az ügynökség,
sőt, az ország érdeke is úgy kívánja,
hogy helyénvaló lenne, ha Ed nyilvánosan kijelentené,
hogy a riporter rosszul idézett tőle,
és határozottan kikérné magának a neki tulajdonított szavakat.
Ha így történik, meggyőződésem,
hogy Deke rá tudja venni Von Braunt, hogy visszavegye a 15 legénységébe.
Ez nem ennyire egyszerű, Marge.
Eddie soha nem hazudna.
Az annapolisi akadémián végzett, ugye?
Kötelesség, becsület, haza. Ezek az ő értékei is.
Ahhoz, hogy gerinces légy, nem kell az Annapolison végezni.
Nem erre céloztam, csak ismerem a férjem...
Kötelesség, becsület, haza.
Én is ezekben hiszek.
Néha...
kettőt kell választani.
Nagyon izgalmas órák ezek.
Egy hónapja az orosz Alekszej Leonov
lett az első ember, aki a Holdon járt.
Most Neil Armstrong és Buzz Aldrin, két amerikai űrhajós
is erre készül.
Rengeteget gyakoroltak erre a pillanatra.
Milliók várják világszerte, hogy a Holdra lépjenek.
Amint a felszínen vannak...
Apád üzeni, hogy hiányzol neki.
Azt mondja, nem hívod, nem írsz.
Menj, látogasd meg!
Majd felhívom.
Nem is vágysz haza?
Semmi szentimentális kötődésed nincs Huntsville-hez?
Hogy egy nagyszerű embert idézzek:
"Alabamában nincs helyük az érzelmeknek."
Egy nap a nyelved nagy bajba kever majd, Margo.
Már mondták mások is.
Egy perc, és megint lesz jel az Apollo 11-ről.
Egy perc a rádiócsend végéig.
Minden munkánk ezért a pillanatért volt.
Embert juttattunk a Holdra.
Gyere!
Sok szerencsét, Sas!
A Sas megkezdte a végső ereszkedést.
Mindjárt leszáll!
Gyerünk, Neil!
Menni fog, haver! Csont nélkül.
Oké, gyűljetek ide! Gyerekek!
- Gyere, Shane, ülj le te is! - A leszállóhely felé haladnak.
Hát nem izgalmas?
...két ember ereszkedik le az orbitális pályáról a felszínre,
majd hagyja azt el ugyanúgy.
Egészségedre!
A modern technológia csodája.
Ott van.
Van egy gázló fél mérföldre keletre.
Erre!
Kapcsold ki!
Mostantól síri csendet kérek!
Beta ARM. Kicsit magasan vagyunk.
Houston, hullámzik az áramerősség.
Vettük. Innen minden rendben. Még mindig jó vagy háromra.
Három perc a leszállásig.
A helyzetelemzés alapján többet haladtunk, mint kellene.
A vészleállító két láb per szekundummal magasabb értéken, mint kellene.
Vettük. Innen minden stimmel. Leszállhattok.
Vettük. Értem, leszállunk.
Háromezer láb.
Nyolcszáz láb.
Nyolcszáz láb, az AGS-be 47 fok.
Minden klappol, Sas. Folytassátok!
Harmincöt fok.
Harmincöt fok. 750. Lejövök 23-ig.
Vettük.
Háromszáz láb, három és féllel lefelé, 47 előre.
Magassági sebességjelző.
Figyelj az árnyékra!
Látom.
Várjunk csak! Szikla előttünk.
Egyenesen az utunkban.
Keresek jobb helyet a leszálláshoz.
Sebesség előre.
Száz láb, le három és fél, előre kilenc.
Öt százalék.
Irányítás, mennyi nafta van még?
Húsz másodpercnyi.
Hetvenöt láb.
Tele van sziklákkal. Itt nem tudom letenni.
A biztonsági határon túl van.
Szakítsuk meg?
Neil fel tudja mérni a helyzetet. Ő irányít.
Fényeket fel! Húsz láb.
Felverünk egy kis port.
- Jó sok port. - Jobbra sodródunk.
Azzal vigyázz!
Vigyázz!
Nincs telemetria.
Nincsenek életjelek!
Nincs kapcsolat.
AGC negatív. A fedélzeti számítógéptől nem jön adat.
Irányítás, itt semmi.
- Minden eltűnt! - Nincs jel!
Nyugi, emberek! Nyugi!
CAPCOM, érjék el a holdkompot!
Sas, itt Houston, vétel.
CAPCOM, hátha a Columbia eléri.
Columbia, itt Houston. Nincs kapcsolatunk a Sassal. Hátha neked sikerül.
Vettem, Houston.
Sas, itt a Columbia, vétel.
Sas, itt a Columbia. Veszitek? Jelezz vissza!
Sas, itt a Columbia.
Veszitek az adást?
HOLDI LESZÁLLÓHELYEK
Sas, itt Houston. Veszitek?
Vétel.
Lehetséges, hogy felrobbant?
Valószínűtlen.
A holdkomp esetleges felrobbanása előtt
lennének jelei előzetes eseményeknek
a telemetriában.
Az üzemanyag elfogyott, szóval tuti leértek.
Lehet, csak kommunikációs gikszer.
És minden adat? Kizárt.
Ezek egymástól független rendszerek.
Egyszerre csak katasztrófa esetén mondanak csődöt.
Azaz lezuhantak?
Ez tűnik a legvalószínűbbnek.
A Sas borítása olyan vékony,
hogy egy csavarhúzó átüti.
Legalább szkafanderben voltak.
Túlélhették a hajótest kilyukadását.
Ha életben vannak, mi a terv?
Nincs terv.
A Hold felszínéről nem tudunk kimenteni senkit.
A Columbia 54 perc múlva ér a Nyugalom tengere fölé.
A fedélzeten van teleszkóp.
Mike talán lát valamit fentről.
Sas, itt Houston. Veszitek? Vétel.
Most érek a Nyugalom tengere fölé.
Követem a felszínt.
MICHAEL COLLINS HANGJA A COLUMBIÁRÓL
A leszállóhely rögvest képen.
Nem látok semmit.
Nem látok... Egy pillanat! Ott!
Nem tudom, látjátok-e ti is.
Semmit nem látok.
Mike jobban látja a teleszkópon át.
Mi csak egy szar tévét bámulunk.
Látom a Sast.
A kijelölt leszállóhelytől hat-nyolc mérföldnyire délkeletre.
Csupa szikla minden.
Nem látok mozgást.
Abból a magasságból nem is lehet.
Legalább tudjuk, hol vannak.
Sas, itt Houston. Veszitek? Vétel.
Világszerte ezrek várják lélegzetvisszafojtva,
hogy mi lett az Apollo 11 és legénységének sorsa.
De ahogy telik az idő, úgy csökken a remény.
Rómában Pál pápa imát mondott a visszatérésükért
a kilencedik zsoltárt idézve:
"És lesz az Úr nyomorultak kővára, kővár a szükség idején."
Összefoglalva: négy órája vesztettük el a kapcsolatot a Sassal...
Karen, te és Louanne menjetek át Aldrinékhoz!
Betty és Jackie Collinsékhoz.
Linda, te meg velem jössz Armstrongékhoz.
Tele lesz a környék újságíróval és tévéssel.
Szépen elmentek mellettük, és no komment.
A többiek itt maradnak Tracyvel és a gyerekekkel,
és tartják a frontot.
Legyetek telefonközelben!
Hosszú éjszakánk lesz.
Indulás!
Elnök úr...
A NASA ELNÖKE
...számos szimuláció után
arra jutottunk,
hogy annak valószínűsége, hogy az űrhajósok
egy ilyen zuhanást túléljenek,
igen alacsony.
Ez egy...
szörnyű tragédia.
Előkészítettünk egy beszédet erre az eshetőségre.
Igen, olvastam.
Én...
Jelezzék a tévéknek, hogy szólni kívánok a nemzethez!
"Régi napokon..."
inkább "régi időkben", gondolom.
"Régi időkben...
az ember felnézett az égre, és a csillagképekben hőseit látta.
Napjainkban is így vagyunk ezzel...
de a mi hőseink hús-vér férfiak,
akiket a szívünk mélyén hordozunk.
Minden ember, aki mostantól felnéz a Holdra,
tudni fogja, hogy van egy olyan sarka ennek a távoli világnak,
ami örökké az emberiségé."
Ez remek lett. El is mondom, így, ahogy van.
Nincs mit csinálnunk a hátsó irodákban,
így mehetünk haza.
Van egy régi babona.
"Ne igyál előre a medve bőrére!"
Nem túl tudományos, de ettől még követendő.
Doktor úr, van egy kis problémánk.
Mike, mindenki megérti, hogy zaklatott vagy, de...
Már elnézést, Houston, de nemigen értetek semmit.
Nagyon régen eldöntöttem, hogy ha valami ilyesmi történik,
én ugyan nem megyek haza egyedül.
Maradok ott, ahol vagyok.
Columbia kikapcsol.
Ezt a döntést nem ő hozza meg.
Adják neki parancsba!
200 000 mérföldnyire van innen, mégis hogyan tartassuk be?
Én ugyan fel nem hívom az elnököt azzal,
hogy Michael Collins nem akar egyedül hazajönni.
Keressék meg a nejét! Beszéljen a fejével!
Jézusom, nehogy behozzuk már ide a feleségét!
Houston. Itt a Nyugalom bázisa. Vétel.
Nyugalom bázisa, itt Houston. Te vagy az, Neil?
Bizony én, Houston.
Csak gondoltam, szólok, hogy a Sas leszállt.
Kicsit megtépázta az élet lefelé menet,
de még kitart. És mi is.
Vettük, Nyugalom bázisa.
Nagyon sok embert tettél iszonyú boldoggá.
Örömmel hallom, Houston.
Nekünk is jó a kedvünk idefent, Houston.
Szerintem ez a kamera működik, Neil.
Van képünk, Sas.
Volt már ennél simább leszállásom is.
De ahogy azt a haditengerészetben mondtuk volt,
az a leszállás, ami után a pilóta sértetlen, az jó leszállás.
Kemény kezdet volt ez,
de összekapjuk magunkat, és megyünk tovább.
Nos, sikerült.
Eljutottunk a Holdra.
És most hozzuk őket haza!
A feliratot fordította: Varga Attila